google/wiki40b huggingface dataset:
HMS «Dolphin»

HMS «Dolphin» var en 24-kanoners fregatt i Storbritannias Royal Navy. Skipet ble bygget ved Woolwich Dockyard i 1751. Det var det niende skipet med navnet «Dolphin» i tjeneste i Royal Navy. HMS «Dolphin» ble sendt på to ekspedisjoner til Stillehavet og ble dermed det første skipet som gjennomførte to verdensomseilinger.

Tidlig tjeneste

«Dolphin» tjenestegjorde i sjuårskrigen som en del av admiral John Byngs flåte i slaget ved Menorca i 1756.

Første ferd til Stillehavet

I 1764 seilte «Dolphin» sammen med HMS «Tamar» i en ekspedisjonsflåte under kommando av John Byron. Skipet var hadde forhudning, det vil si at skroget var kledd med kopper som beskyttelse mot pelemark. Målet for ekspedisjonen var å etablere en base i Sør-Atlanterhavet som Storbritannia kunne benytte for å kontrollere skipsfarten til Stillehavet. På denne ferden gjorde Byron i 1765 krav på Falklandsøyene for Storbritannia. 
Via Magellanstredet seilte «Dolphin» inn i Stillehavet på leting etter Salomonøyene. Ekspedisjonen var innom Juan Fernández-øyene. Den 10. juni 1765 kom skipet til atollen Takaroa i Tuamotuøyene. Kursen ble satt vestover og «Dolphin» nådde Tokelau. Byron og «Dolphin» regnes som de første europeere som besøkte atollen Atafu.
Søket etter Salomonøyene ble oppgitt og i stedet seilte «Dolphin» til Marianene. Skipet ankom Tinian 30. juli 1765. Hjemturen gikk gjennom Sørkinahavet, og så via Batavia og Kappstaden til «Dolphin» var hjemme i Storbritannia 9. mai 1766.
«Dolphin» ble etter hjemkomsten raskt utrustet for en ny ekspedisjon, noe som var mulig siden kopperplatene hadde gitt skroget god beskyttelse.

Andre ferd til Stillehavet

Den andre ferden til Stillehavet hadde som mål å lete etter Terra Australis Incognita, et ukjent land i sør. Antakelsen var at et slikt land lå et sted mellom Kapp Horn og New Zealand i et klima som var gunstig for produksjon av handelsvarer. Under kommando av Samuel Wallis la «Dolphin» ut 22. august 1766 sammen med HMS «Swallow» på en ferd til Stillehavet. De to skipene ble skilt etter at de kom til Stillehavet i april 1767.
«Dolphin» fortsatte gjennom Tuamotuøyene til Tahiti dit det ankom som første europeiske skip 18. juni 1767. På Tahiti kunne Wallis og hans mannskap skaffe nye forsyninger. Wallis gjorde krav på Tahiti for Storbritannia og kalte øya Kong Georgs øy.
Etter et seks ukers opphold startet «Dolphin» hjemreisen. Ferden gikk vestover fra Selskapsøyene og til Tinian. Deretter gikk ferden via Batavia og Kappstaden. «Dolphin» vendte hjem til Storbritannia 20. mai 1768.
«Dolphin»s videre tjeneste var som oppmålingsskip. Det ble tatt ut av tjeneste og hogget i 1777.
NORLOM

NORLOM er en standard for å beskrive elektroniske læringsressurser. Den er en norsk tilpasning av standarden Learning object metadata (LOM)
Standarden forenkler deling og gjenfinning av digitale læringsressurser, og informasjonen lagres som regel i XML.
Håkon Meyer

Mellomkrigstiden

I mellomkrigstiden var han en sentral debattant, skribent og kulturpolitiker i Arbeiderpartiet. Han var blant annet redaktør av Arbeiderpartiets tidsskrift Det 20.århundre, formann i Kristiania Arbeidersamfund, første formann i Venstrekommunistisk Ungdomsfylking fra 1923, samt forretningsfører for Folketeaterbygningen. I 1924 ble han dømt til 150 dagers fengsel for oppfordring til militærstreik. Han representerte Arbeiderpartiet ved en rekke anledninger, også internasjonalt. Han var en av sosialismens ledende ideologer i Norge, og en av dem som advarte sterkest mot fascismens frammarsj i Europa. Mot slutten av 1930-årene var han anfører for en løs venstreopposisjon innen Arbeiderpartiet.

Okkupasjonen

Etter den tyske invasjonen av Norge 9. april 1940 var Meyer blant dem som ønsket å få en ordning med tyskerne. Han var sentral i Fagopposisjonen av 1940, stiftet 15. juni 1940, men denne gikk i oppløsning da en gruppe med Meyer i spissen gikk i direkte forhandlinger med NS. I desember samme år meldte Meyer seg inn i NS.
Under okkupasjonen var han såkalt kommissarisk leder i Norsk Kommuneforbund fra september 1941 til september 1942. Meyer mente at arbeidernes interesser måtte ivaretas innenfor rammene av den situasjonen Norge var i og de makthaverne som landet hadde, og slik kunne holde fagbevegelsen intakt. Slik aksepterte han nasjonalsosialismen som en uunngåelig ny ramme, men det er ikke tydelig hvilken sympati han hadde for denne. Han hadde kvaler da NS under den dramatiske unntakstilstanden i september 1941 overtok ledelsen av LO. Etter 1943 holdt han en lav politisk profil.

Landssvikoppgjøret

I landssvikoppgjøret ble han i en rettssak som startet 30. april 1946 dømt til 10 års tvangsarbeid. Som formildende omstendighet ble det lagt vekt på at han med fare for egen sikkerhet hadde benyttet seg av sine politiske kontakter, og hjulpet en rekke tyske emigranter og jøder å flykte fra Norge. Han ble løslatt i 1949.
Etter dette flyttet han, og slo seg ned i Sverige. Der slo han seg opp som en velstående forretningsmann, ved å importere industriprodukter fra Tyskland.
Kolportør

En kolportør er en omreisende selger. Betegnelsen er tradisjonelt brukt mest om en som driver med dørsalg av bøker. I overført betydning kan ordet også bety en person som viderebringer sladder og rykter.
Ordet er dannet av franske col, «hals», og porter, «bære», og kan tolkes som «bære på halsen».
Olive Lembe di Sita

Bryllup

I 2006 ble det satt ut rykter om bryllup av den katolske erkebiskopen i Kinshasa, Frédéric Cardinal Etsou-Nzabi-Bamungwabi. 1. juni 2006 annonserte lederen av MAISON CIVIL, Theo Mugalu, offisielt bryllupet mellom Lembe di Sita og presidenten. Bryllupet fant sted 17. juni 2006 i presidentboligen i Kinshasa.
President Kabila er protestant, mens Lembe di Sita er katolikk. Vielsen var derfor økumenisk arrangert, med både erkebiskop Etsou-Nzabi-Bamungwabi og Pierre Molefe Bodho – biskop og president i Church of Christ i Zambia som er en paraplyorganisasjon for de fleste protestantiske kirkesamfunn i Kongo.
Oxfordshire

Historie

Fra angelsaksisk tid har Oxfordshire vært viktig jordbruksland. Romerne grunnla ikke noen større steder i området, og det var først da Oxford ble grunnlagt på 800- eller 900-tallet at det oppsto noen større befolkningskonsentrasjoner. Alfred den store var selv fra Wantage. University of Oxford ble grunnlagt i 1096.
Fra og med 1200-tallet var området sentralt i handelen med ull fra Cotswolds.
Jernbanen ble utbygget fram til Didcot i 1839. Bilprodusenter etablerte seg der tidlig: Morris Motors i 1912 og MG i 1923. Etterhvert ble det særlig produksjon knyttet til motorsport som dominerte bilindustrien i området. Jordbruket har gått kraftig ned i viktighet; det var i 2004 mindre enn 1 % av befolkningen som arbeidet innen jordbruksnæringen.
Antoine Griezmann

Karriere

23. juni 2016 skrev han under på en ny kontrakt til 2021 med Atlético Madrid.
13. juni 2017 skrev han under på en ny kontrakt til 30. juni 2022 med Atlético Madrid.

Barcelona

12. juli 2019 skrev han under en femårskontrakt med FC Barcelona til 30. juni 2024. Barcelona betalte Griezmanns utkjøpsklausul på 120 millioner euro.

Landslaget

Griezmann har spilt flere aldersbestemte landskamper for Frankrike. Han debuterte for det franske landslaget 5. mars 2014. Den 13. mai 2014 ble han tatt ut i den franske VM-troppen til VM i Brasil 2014.
Han ble tatt ut i Frankrikes EM-tropp til EM i Frankrike 2016. Griezmann ble turneringens toppscorer og valgt til turneringens spiller.

VM 2018

Griezmann ble tatt ut i Frankrikes tropp til VM i fotball 2018 i Russland. Laget vant VM-finalen  mot Kroatia 4-2. Griezmann scoret på straffespark i det 38. spilleminutt. Han ble kåret til banens beste i finalen av FIFA. Han skåret tilsammen fire mål i VM og kom på andreplass på toppscorerlisten bak Harry Kane. I tillegg fikk bronseballen som turneringens tredje beste spiller, bak Luka Modric og Eden Hazard.
I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Krona (Kongsberg)

Krona er Kongsbergs Kunnskaps- og kulturpark var ferdig bygd i juli 2015. 
Bygget måler 24 500 m², og skal inneholde Høgskolen i Buskerud og Vestfold, Fagskolen Tinius Olsen, Kongsberg Norsksenter, folkebibliotek, Fagbibliotek, Krona Kino med tre kinosaler, Kongsberg Musikkteater med én sal med 604 seter og én med 150 seter (Sølvsalen) , Studentsamskipnaden Mat og Drikke Haspa Café og offentlige kontorer.
Navnet Krona ble bestemt etter navnekonkurranse, der over 250 navneforslag ble vurdert.
Den kinesiske kalender

Den kinesiske kalender er en lunisolarkalender. I Kina benytter man i dag den gregorianske kalender, men den kinesiske kalender brukes fremdeles til markering av tradisjonelle helligdager, for eksempel kinesisk nyttår, Duanwu-festival og Månefesten. Den brukes også til å velge en gunstig dag for brylluper eller for innvielse av en ny bygning. Ettersom en måned i den kinesiske kalender er like lang som månens omløpstid, forteller kalenderen også noe om månens faser.
I Kina kalles den tradisjonelle kalender for «jordbrukskalenderen» (tradisjonell kinesisk: 農曆; forenklet kinesisk: 农历; pinyin: nónglì).
Den kinesiske kalender har også gitt navn til årene. De følger en syklus på tolv forskjellige år i denne rekkefølgen: rotte, okse, tiger, hare, drage, slange, hest, sau, ape, hane, hund, og gris. 29. januar 2006 begynte hundens år, og 18. februar 2007 startet grisens år. 7. februar 2008 gikk vi inn i rottens år, og 26. januar 2009 startet oksens år. 14. februar 2010 gikk vi inn i tigerens år før vi 2. februar 2011 gikk inn i harens år. 23. januar 2012 startet dragens år, som varer frem til slangens år starter 10. februar 2013.

De 60 kombinasjoner

Det finnes (10•12/2) 60 mulige kombinasjoner av stamme og grener (干支 gānzhī). I tabellen t.h. er alle seksti kombinasjoner med de tilhørende år fra   1864 til 2043. Ettersom det kinesiske nyttår ikke er det samme som det gregorianske, er ikke overensstemmelsen med gregoriansk tidsregning helt nøyaktig, men kan avvike i januar og februar.

Årets 24 stasjoner

Året er fininndelt i 24 stasjoner, de 24 Jiéqì (節氣), som deler inn solåret i 24 nesten like store deler. Klimatisk passer beskrivelsene bedre for Nord-Kina enn for Sør-Kina. Fra og med Yǔshuǐ (雨水) er annenhver stasjon en Zhōngqì (中氣). På grunn av skuddmånedene og andre avvik er tilpasningen til datoer fra den gregorianske kalender ikke helt nøyaktig.
Solbakken (Stavanger)

Solbakken i Stavanger var et barnehjem for barn til misjonærer fra Det norske misjonsselskap som var i utlandet på misjonsoppdrag.
Solbakken var på sørsiden av Stokkaveien, like sørøst for krysset med Misjonsveien. Som kartet viser så lå det i 1889 "på landet", et stykke unna andre hus.
Reidar Frafjord mente at huset må ha vært bygget en gang mellom 1823 og 1864.
Det ble kjøpt av Det Norske Misjonsselskap i 1889 og gjort til barnehjem. Da barnehjemmet på Solbakken ble nedlagt på 1952, hadde 176 barn bodd på hjemmet. Det Norske Misjonsselskap solgte eiendommen i 1989. Huset er siden blitt fredet.
Det kunne gå seks til åtte år mellom hver gang barna så foreldrene. Under og etter andre verdenskrig så noen barn ikke sine foreldre på over ti år. Misjonsorganisasjonene erkjente i 2009 at de ikke har tatt godt nok vare på misjonærbarna.
Før Misjonselskapet kjøpte eiendommen ble det kalt Bernerstykket. Johanne Margrethe Johnsen fortalte at navnet Solbakken kom etter at Bjørnstjerne Bjørnson var på besøk hos eieren Jacob Sarin Berner under landsregattaen i 1868, og at datteren til Berner het Synnøve. Reidar Frafjord har en nesten lik variant ved at Berner ga navnet eiendommen Solbakken etter Bjørnsons besøk, og at da Berner noen år senere ble far til tvillinger, kalte han gutten for Arne og jenta for Synnøve.
Greedy

Handling

Onkel Joe (Kirk Douglas) er en aldrende millionær som har blitt sykelig og lenket til rullestol. Sistnevnte faktum har også kommet hans slektinger for øre og de har derfor troppet opp på godset hans for å innynde seg hos ham. Dette i håp om at de skal få en solid del av det imperium han gjennom en mannsalder har bygd opp. Joe er imidlertid smartere enn det han tilkjennegir og skjønner årsaken bak slektningenes smisk. Da de innser at de ikke kommer noen vei med ham kontakter de den unge bowleren Daniel (Michael J. Fox), som er hans barnebarn og hans yndling da han var barn. Onkel Joe lysner straks opp da Daniel ankommer godset og det oppstår raskt et nært forhold mellom de to. De andre slektingene blir etterhvert nervøse for det nære forholdet, og i tillegg forsøker Onkel Joes vakre sykepleierske å innynde seg hos ham. Etterhvert får slektingene greie på hvordan Joes' finanser egentlig ligger an og da endrer alt seg. Daniel og hans vakre samboer blir deretter de eneste som bryr seg om ham.

Om filmen

Greedy ble dårlig mottatt av filmanmelderne og har bare oppnådd 29% på Rotten Tomatoes (juli 2009). Den ble heller ingen publikumssuksess og innbrakte kun 13,1 millioner på amerikanske kinoer, noe som gjorde at den havnet på en 98.-plass over de mest innbringende filmene i USA for 1994.
Giannis Okkas

Klubbkarriere

Okkas startet sin fotballkarriere hos Nea Salamina i 1993, som da spilte i Marfin Laiki League. Han spilte over 50 seriekamper og noterte seg for 16 seriemål for klubben frem til 1997, da turen videre gikk til den rivaliserende klubben Anorthosis Famagusta. Her slo han for alvor igjennom som fotballspiller, og med sine 51 seriemål på 72 kamper var han med på å hjelpe klubben til fire strake seriemesterskap i perioden 1997 til 2000.
I 2000 meldte han overgang til den greske klubben PAOK, hvor han samtidig ble kåret til årets kypriotiske spiller. I den påfølgende sesongen var Okkas sterkt delaktig med å vinne finalen (4–2) i den greske fotballcupen over Olympiakos med sine to mål. I 2004 gikk turen videre til AEK Athen, hvor han slet med å finne veien til målet med fem mål på 24 seriekamper. Hos AEK fikk han også flere kamper under Mesterligaen 2003/2004, men klubbens økonomiske problemer og ubetalte lønninger som resultat gjorde at Okkas fikk hjelp av FIFA til å kansellere kontrakten med klubben.
I august 2004 skrev Okkas under på en treårskontrakt med Olympiakos, hvor han i sin første sesong fikk 25 seriekamper og var med på å hjelpe klubben til seier både i Superligaen og den greske fotballcupen. Han spilte også flere kamper i Mesterligaen 2004/2005 (gruppe A), hvor han blant annet scoret et mål mot franske AS Monaco FC. I den påfølgende sesongen fikk han selskap i angrep av landsmannen Mikhalis Konstantinou, og sammen var de med på hjelpe klubben til nok et serie- og cupmesterskap.
Hans siste sesong for Olympiakos, som da var under ledelse av trener Trond Sollied, endte med få mål. Ved utgangen av 2007 meldte Okkas overgang til den spanske klubben Celta Vigo, som da hadde rykket ned til Segunda División. Her fikk han rundt 20 seriekamper på én sesong, før han ved sesongslutt vendte hjem til hjemlandet og skrev under for AC Omonia. I 2009 vendte han tilbake til Anorthosis Famagusta.

Internasjonal karriere

Okkas fikk sin landslagsdebut som 19-åring for Kypros i en VM-kvalifiseringskamp borte mot Bulgaria den 2. april 1997, en kamp som endte 3–1. Han fortsatte å score for hjemlandet både under VM-kvalifiseringen 2002 og under EM-kvalifiseringen 2004. Under EM-kvalifiseringen 2008 (gruppe D) bemerket han seg ved å score Kypros' mål mot stormakten Tyskland i en kamp som endte overraskende 1–1.
Han fikk sin landskamp nummer 100 i oktober 2010 hjemme mot Norge under EM-kvalifiseringen 2012 (gruppe H) i en kamp som endte 1–2. Hans siste landskamp og 27 mål kom i samme kvalifisering, også det mot Norge, da han scorte Kypros' eneste mål på Ullevaal Stadion i en kamp som endte 2–1 den 11. oktober 2011.
Idiocracy

Idiocracy er amerikansk film fra 2006. Det er en svart komedie regissert av Mike Judge.
De to hovedpersonene melder seg frivillig til et militært eksperiment som går galt. 
De våkner 500 år senere og oppdager at verden har utviklet seg til en dystopi hvor markedsføring, kommersialisme og kulturell antiintellektualisme råder, og dysgenisk press har forårsaket et homogent dumt menneskelig samfunn.
Filmen ble godt mottatt av kritikerne.
Den ble sluppet på DVD i januar 2007.
Fader Brown

Fader Brown er en fiktiv romersk-katolsk prest og amatørdetektiv som opptrer i 53 kriminalnoveller av den britiske forfatteren G.K. Chesterton, utgitt fra 1910 til 1936.
Brown løser mysterier og oppklarer forbrytelser ved hjelp av intuisjon og forståelse av menneskenaturen. Figuren er løst basert på Rt Rev. John Monsignor O'Connor (1870–1952), en sokneprest i Bradford, som var involvert i Chestertons konvertering til katolisismen i 1922.
Ola Ødegaard

Bakgrunn og arbeid

Ola Ødegaards historie og erfaringer fra en vanskelig oppvekst ble gjort kjent gjennom boka Ingen barndom (utgitt på Cappelen 1985) og Vinneren: taperen som snudde skjebnen (Genesis, 2002), begge fortalt til Arvid Møller. Som voksen arbeidet han lenge som journalist. I 1993 startet han Rettferd for taperne.
Ola Ødegaard har fått flere utmerkelser for arbeidet for «tapere» i Norge, blant annet Kongens fortjenstmedalje i gull i 2005, John Ingolf Alvheims ærespris i 2007 og Velferdsprisen i 2012.
I 2012 meldte Ola Ødegaard seg ut av Arbeiderpartiet etter kritikk mot et leserinnlegg i Oppland Arbeiderblad der han skrev at romfolket bør jages ut av Norge.
Ola Ødegaard bor og arbeider på Dokka i Oppland fylke.
Hay-on-Wye

Kong Richard Booth

Fenomenet med bokhandler startet da Richard Booth den 1. april 1977 som et PR-stunt erklærte Hay-on-Wye som en selvstendig republikk, med seg selv som konge. At han ikke valgte den mer logiske tittelen president skyldes antagelig at det kan gjøres mer ut av en kongetittel. Han lar seg blant annet avbilde på «offisielle» fotografier med en toalettsugekopp som septer. Han innsatte også hesten sin som statsminister fra samme dato.
Booth selger også billige titler til turister. I motsetning til andre som selger titler i Storbritannia gjør han ikke forsøk på å fremstille det som ekte titler.
Golf under Middelhavslekene 2009

Golf under Middelhavslekene 2009. Golf var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var sjette gangen som golf var med på programmet under middelhavslekene. Det var individuell og lagkonkurranse for både kvinner og menn.
Det samfunnsvitenskapelige fakultet (UiB)

Lesesaler

For studener som tar årsstudium eller en bachelorgrad finnes det PC-saler og leseplasser ved Det samfunnsvitenskapelige fakultet. Leseplassene befinner seg i Ulrike Phils, hus som ligger på andre siden av gaten, Professor Keyersgate 1. 
Masterstudentene ved Det samfunnsvitenskapelige fakultet får tildelt egne leseplasser som er lokalisert i fakultetets bygning. Disse får masterstudentene etter egne retningslinjer og fakultetet har egne åpningstider for sine masterstudenter.

Samviten

Samviten er studentmagasinet for Det samfunnsvitenskapelige fakultet ved Universitetet i Bergen. Magasinet produseres av studenter og gis ut to ganger i semesteret. Redaksjonen har kontor i Sofie Lindstrøms hus, noen få minutter fra Studentsenteret.
Magasinet inneholder artikler om temaer som er knyttet opp mot Det samfunnsvitenskapelige fakultet, samfunns- og kulturliv. 
Det samfunnsvitenskapelige fakultetet har tidligere hatt studentavisen Svada som kom ut på 1980-tallet. I 1993 kom SV-avisa ut for første gang og byttet i 1994 navn til Samviten. Mange utgaver av Svada og SV-avisa har gått tapt. Det finnes likevel et lite arkiv med gamle utgaver av SVada, SV-avisa og Samviten som redaksjonen i Samviten har tatt vare på.

Utveksling

De fleste bachelor- og masterprogrammene ved fakultetet gir mange utvekslingsmuligheter å velge mellom. Et delstudium ved et utenlandsk universitet kan vare i 3-12 måneder og kan gi internasjonal kompetanse og mange nye erfaringer.
UiB har mer enn 600 avtaler med universiteter over hele verden.

Informasjonssenteret

Informasjonssenteret ligger i Lauritz Meltzers hus (SV-bygget), Fosswinckels gate 6, 3. etasje.
NM i svømming langbane 2001

NM i svømming langbane 2001 ble arrangert på Hamar 12.-15. juli 2001.
Eremoplia

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Arten er utbredt i Afrika.
Ellen Andrea

Ellen Andrea er hovedpersonen i en serie med åtte barnebøker av den norske forfatteren Anne-Cath. Vestly og utgitt 1992–2004. De tre første bøkene er illustrert av Vestlys ektemann Johan Vestly, de siste av Vestly selv.
Hovedpersonen Ellen Andrea er den nyfødte «Forundringspakken» som introduseres i Knerten og forundringspakken (1973) Ellen Andrea er 12-14 år gammel i bøkene, har lillesøsteren Lagertha og foreldrene Philip og Siri. Ellen Andrea og og Mormor er nære venninner og hovedpersoner sammen, og utviklingen av Mormor som forfatterens alter ego trekkes videre her. Det meste av handlingen er lagt til Vestlys faste fiktive drabantby, Tirilltoppen, og involverer barn fra Vestlys tidligere bokserier: Kaos og Bjørnar, Aurora, Guro, Auroras bror Sokrates, Morten minstemann og Lars.
Internasjonal solidaritet og møter med innvandrere er et tema i denne siste serien hennes. Vestly har «tatt opp problemstillinger med perspektiv utover familietematikken; har utvidet solidaritets- og fellesskapsideene og trukket storsamfunnet inn i småbarnsboka.»
Bøkene inneholder en reise til Island i 5 på reise (1994), og en reise til Nigeria i Mormor og én til hos Rosa (1996). Vestly reiste selv til Nigeria i 1994. Mormors vennskap med Rosa fra Nigeria oppsto i Mormor og de åtte ungene på sykkeltur i Danmark (1986).
I Monrad tenker (2002) er Vestly dels opptatt av å samle tråder fra tidligere bøker idet Mormor blir oldemor, og barneklubben «Småtassene» består fremdeles av barn fra tidligere bøker. Dessuten introduseres en rekke nye, velmente tema: Monrad (9 år) er fortvilet fordi faren hans er forsvunnet sammen med skipet sitt utenfor kysten av Nigeria, mens Lagertha lærer seg pakistanske gloser for å ble bedre venninne med en pakistansk jente som har flyttet til Tirilltoppen. I tillegg presenteres et homofilt par, og Kjartan (6 år) har en far har sittet i fengsel, og kan derfor trøste en annen gutt som er lei seg fordi han ikke får besøke sin egen far i fengsel. I oppfølgeren og avslutningen Monrad og mormor i den store klubben (2004) får vi vite at Monrads far er berget, men boka er også preget av å være en siste etappe i forfatterskapet: «Vestly har en hyggelig stemme og er omtenksom overfor små og store. Hun er moderne, her er narkomane fedre i fengsel, her er innvandrere og oljearbeidere. Men historien spriker. Hun vil fortelle oss altfor mye på en gang; og hun gjør det med både pedagogisk og politisk pekefinger.»
Takeshi Watanabe

Japans herrelandslag

Takeshi Watanabe spilte én landskamp for Japans herrelandslag.
Doverstredet

Doverstredet (historisk kalt Dover Narrows; fransk: Pas de Calais, «Calais-stedet», nederlandsk: Nauw van Calais eller Straat van Dover) er den smaleste delen av Den engelske kanalen. Under Doverstredet ligger Kanaltunnelen som forbinder engelske Folkestone og franske Calais. Stredet merker grensen mellom Den engelske kanal og Nordsjøen, og samtidig skiller den De britiske øyer fra det europeiske fastlandet. Den korteste avstanden over stredet er fra South Foreland, 33,1 km nordøst for Dover i grevskapet Kent, og til Cap Gris-Nez, en odde i nærheten av Calais, i det franske département Pas-de-Calais i Frankrike. Mellom disse punktene strekker den mest populære ruten for kanalsvømmere.
På klare dager er det mulig å se med den nakne øye den motsatte kystlinjen til England fra Frankrike, og motsatt retning. Det mest kjente og opplagte synet er de hvite klippene ved Dover fra den franske kysten, foruten også bygninger ved begge kyster, og lys om nettene, slik som beskrevet i Matthew Arnolds dikt «Dover Beach» (1867).
USA-mesterskapet i paratriatlon 2018

USA-mesterskapet i paratriatlon 2018 (USA Paratriathlon National Championships) ble arrangert 24. juni 2018, i Pleasant Prairie i Wisconsin i USA. 
Løypa var 750 meter svømming, 20 km sykling og 5 km løping.